Tsia ! Hoy rakoto nihenjana, ary dia mbola tsoriko aminao ihany koa ry ingahy pasy fa na dia ny fisian’ andriamanitra aza dia mampisalasala ahy ankehitriny; angamba raha misy izy dia tsy mikarakara loatra ny zavatra madinika eo amin’ny fiaianan’ny olona fa ny ankapobeny fotsiny diso hevitra ianao ry ingahy rakoto, satria ny tsirairay sy ny isam- batan’ olona mihitsy ny karakarain’ andriamanitra na dia ny fiarovany anao tamin’ny fahafatesana tany am- pona na tany an- tsesitany aza ve tsy fahagagana nataony? 34- sabotsy 25 oktobra 1969, iv lah 4044 izany indrindra no mahalasa ny eritreritro tompokolahy, satria mihevitra mihitsy aho fa raha tamin’ ireny fotoana lazainao ireny aho no maty nisy nangoraka sy ho nisy nanampy ny vady aman- janako. Fa ankehitriny dia manjary fandatsana ahy ny fahagagana ambaranao tsy izany, manjary fandatsana ahy ny fahaleovantena, fandatsana ahy ny fiangonana kristiana sy ny fampisehoana fahafanam- po tamin’ny andro fahatanorako. Fa inona no vokatr’ izany rehetra izany ankehitriny sy hitanao izao? Izao no izy ry ingahy rakoto hoy ny mpitandrina nanalefaka ny feony, ao anatin’ny fahavoazana ianao ka jamban’ny fahoriana. Ary mangataka anao aho hiezaka handinika amim- pahatoniana ka handiso ny fijerinao toa vao mainka nihoatra anefa rakoto nahare izany tsy ny fiainako intsony ry ingahy pasy no mahamaika ahy, hoy izy, fa karazan’ny olona efa tapita andro aho, ka ny ho ampitson’ny zanako no mahamaika ahy. Izy mirahavavy zanako dia efa mba notorotoroiko ny amin’ny fitiavan- tanindrazana , niresadresaka koa ny amin’ny fiainana azo heverina ho misy antony sy misy hajany. Ankehitriny anefa dia maizina ny fanombanako izany fiainana izany. Ary toa izaho no manatona ny masoandron’ny olona tsy hahitany ireo. Ary tsy ny olona ihany no tsy nahita fa andriamanitra koa. Toa tsy mahita anay mianakavy tsapako amin’ izany tarehin- dresakao izany, hoy pasitera , fa mila fampaherezana ianao. Koa alohan’ny hanohizantsika ny resaka, dia aoka hano fotoam- pivavahana kely isika raha tianao tsy mila izany aho ry ingahy mpitandrina. Tsy mila izany intsony aho. Marary ny zanako ao an’ efitra ao, ary efa mba mikarakara izahay. Ary raha ny amiko, dia ho niantso anao aho raha mila izany koa aoka izao ihany fa vao mainka mandatsa ahy ianao raha mitady hanao izany tsy misy fatiantoka ho anao anie ry ingahy rakoto ny fanaovantsika an’ izany? -angamba, hoy rakoto, nihomehy vinitra, kanefa averiko aminao fa tsy mila mpiatsaravelatsihy aho. Tsy vavaka tononina ny ahy no ilaiko izao fa vola, trano, ho anay mianakavy -ka raha tianao ny hampiditra anay ao an- trano fiangonana mba hitampify kely ao, dia izany no andeha ho resahina zavatra tsy azoko atao izany ry ingahy rakoto. 35 alatsinainy 27 oktobra 1969, iv lah 4045 fantatrao fa ny trano fiangonana dia natao hivavahana fa tsy fipetrahana na fatoriana ary tsy izaho irery rahateo koa no mahatapaka izany hitanao izany, hoy rakoto, tafatsangana. Izay ilainay tsy azonao atao, fa ny tsy ilainay no mahadodona anao! Hevitra tsy itoviana ny antsika ka tsy ifanomezan- tsiny fa aoka samy hizotra amin’ny lalana tiany haleha. Vao mainka niseho ho tony dia tony ingahy mpitandrina no niteny tamin’ny endriny nitsikitsiky izany indrindra anaka no mahamety ny hanaovantsika fanompoam- pivavahana kely hangatahana ny fahendren’ andriamanitra hanazava antsika; hay moa tsy miasa izany fahendren’ andriamanitra izany raha tsy angatahina hoy rakoto. Ary izao koa ry ingahy pasy, na hangataka ianao na tsy hangataka , ny ahy ny fantatro dia izao diso miasa loatra ny fahendren’olombelona ka tsy misy hiasan’izany fahendren’ andriamanitra izany; misy tsy mazava aminao ka dia atao ganagana misasa loha izy ity, ka samy manao izay saim- pantany. Izaho efa nilaza taminao rahateo fa tsy te hiady hevitra fa ianao no nisisika hiresaka ka izany no nahatonga izay tsetsatsetsa tsy aritra izay. Raha misy asa tianao hatao hamonjena anay dia vonjeo amin’ izao fahantranay sy fahavoazanay ireo aloha izahay. Aorian’ izany dia tsy maninona na manao fanompoam- pivavahana aza ianao. Fa raha tsy izany dia aoka hifampitso- drano isika malahelo tokoa aho mahare izany teninao izany, nefa mbola mangataka amin’ andriamanitra ihany ny mba hanampiany anay mianakavy kely. Manantena aho fa mbola hahitana fotoana hahazoana midinidinika maharitra aminao.